fi en fi en fi fi fi fi fi fi en fi en fi fi fi fi fi fi en fi fi fi fi en fi en de fi fi fi fi de fi fi fi fi fi hbs_lat fi fi fi fi fi nl fi fi fi nl nl fi fi fi nl nl nl nl nl nl fi en fi it fi fi fi fi fi fi fi fi fi fi fi fi fi fi it fi fi fi fi fi fi fi nl fi fi fi fi fi fi fi fi en wuu fi fi fi en en fi en fi en wuu fi fi fi en en fi en en fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fr fi fi fi fi fi fi fi fi fi fr fi fi fi fi fi fi fi fi fi fi fi fi fi fi fi nl fi fi en fi fi fi es es en es fi fi
Yllätysvoittaja tehtaili ennätyksen Vierumäellä – Kahlokselle uran kovin sijoitus Challenge Tourilla - Golfpiste.com
27.9.–4.10. - Live Scoring - Seuraa suomalaisten menestystä
DP World TourAlfred Dunhill Links ChampionshipTapio Pulkkanen, Kalle Samooja, Sami VälimäkiPGA TourSanderson Farms ChampionshipChallenge TourHopps Open de ProvenceRoope Kakko, Oliver Lindell
LPGA TourThe Ascendant LPGA benefiting Volunteers of AmericaMatilda Castren, Sanna NuutinenEpson TourTuscaloosa Toyota ClassicKiira RiihijärviAsian TourMercuries Taiwan MastersJanne Kaske
Nordic LeagueGumbalde Open by Destination GotlandJonatan Jolkkonen, Tyko Tuohimaa, Saku Tuusa
DP World TourKarsintakilpailu (1. vaihe/Tanska)Niclas Hellberg, Matias Honkala, Ilari SauloAlps TourCastelconturbia Alps Open Eemil AlajärviPro Golf TourCastanea Resort ChampionshipLassi Burman, Alex Hietala
Nordic LeagueGumbalde Open by Destination GotlandJonatan Jolkkonen, Tyko Tuohimaa, Saku Tuusa
Challenge Tour - Kilpagolf
Yllätysvoittaja tehtaili ennätyksen Vierumäellä – Kahlokselle uran kovin sijoitus Challenge Tourilla
Teksti Golfpiste Maanantaina 8. elokuuta 2022
Velten Meyer voitti Vierumäki Finnish Challengen komealla tuloksella. Kuva: Getty Images
Suomalaisten kokonaispanos ei vastannut odotuksia.
Hyökkäys on joskus paras puolustus. Ykköstilaa 250 000 euron Vierumäki Finnish Challengessa kolmen kierroksen jälkeen jakanut Saksan 27-vuotias Velten Meyer teki sunnuntain ensimmäiselle reiälle eaglen, siirtyi johtoon ja säilytti asemansa loppuun asti. Palkintorahaa Meyer kuittasi 40 000 euroa.
Kilpagolfin yllätyksellisyydestä kielii Meyerin maailmanlistasijoitus, 1297. Aiemmin pelaamassaan 18 Challenge Tour -osakilpailussa Meyer ei ollut sijoittunut kertaakaan top 10:een.
Eroa kakkoseksi pelanneeseen maanmieheen Marc Hammeriin kertyi lopulta viisi lyöntiä. Yhteistulos -26 jäi kolme lyöntiä Challenge Tourin kaikkien aikojen alhaisimmista 72 reiän tuloksista. Kyseessä on kuitenkin kovin Vierumäellä pelattujen CT-kisojen voittotulos.
Kahteen birdieen kierroksensa lopettanut ja tuloksen 68 pelannut Juuso Kahlos säilytti 21. sijallaan asemansa kilpailun parhaana suomalaisena. Sunnuntaina kahdeksan birdieä tehnyt Roope Kakko (67) teki hyvän nousun 35. sijalle.
”Oli tosi stedi kisa! Käytin par-viitoset hyvin ja pysyin poissa ongelmista. Puttasin aika hyvin ja sain tehtyä birkut, kun paikat tuli. Vielä en ole kerennyt statseja tekemään, mutta näin nopeasti laskettuna scrambling oli noin 90 prosenttia. Siitä pitää olla aika tyytyväinen!”Kahlos iloitsi.
Vaikka Kahlos kauden ensimmäisessä haastajakiertueen kilpailussaan ilahduttavasti uran kovimman CT-sijoituksen ottikin, ei suomalaisten kokonaispanosta kotikentällä voi pitää mairittelevana.
Juuso Kahlos pelasi Vierumäellä pirteästi. Kuva: Janne Tarmio
Jatkoon päässeiden määrä oli hyvä, mutta seitsemästä pelaajasta yli puolet jäi lopulta sijan 50 huonommalle puolelle. Katseet Vierumäellä kääntyivät ennen kaikkea tällä kaudella yhden top 10 -sijoituksen Challenge Tourilla ottaneisiin Kakkoon, Oliver Lindelliin ja Matias Honkalaan. Kakko hoiteli oman osuutensa tyydyttävästi, mutta Lindellin (56:s) panos ei vastannut odotuksia. Honkalalta jatkopaikka karkasi viiden lyönnin päähän.
Vierumäen kilpailu on tärkeä kotimaisen kilpagolfin näkökulmasta
Challenge Tourin ranking-ykköseksi pelannut Tapio Pulkkanen näytti kaudella 2017 mallia siitä, kuinka haastajakiertuetta voi käytää ponnahduslautana omalla uralla eteenpäin. Kim Koivu teki saman vuotta myöhemmin voittamalla 14:ssä ensimmäisessä Challenge Tourin startissaan kolme osakilpailua ja nousemalla pääkiertueelle kesken kauden.
Tämä viikko on ollut hyvä ja tärkeä mittari 25 suomalaiselle. Ilman Suomen osakilpailua näitä arvokkaita näytön paikkoja ei olisi meillä eikä muualla.
Sen jälkeen on ollut hiljaisempaa, eikä kausi 2022 näytä tekevän poikkeusta. Challenge Tourin rankingin 20 parasta pelaajaa pääsee nauttimaan isommista ympyröistä DP World Tourilla ensi vuonna, mutta tuohon joukkoon nouseminen vaatisi suomalaisilta täysosumia loppukaudella. Tasaisen vauhdin taulukolla suunta näyttää valtaosalla pelaajista olevan kohti pääkiertueen karsintoja, jotka käynnistyvät elo–syyskuun vaihteessa kolmivaiheisena.
Kokenut Roope Kakko uskoo yhä suoran nousun mahdollisuuteen.
”Kisoja on vielä tarpeeksi jäljellä. Peli on nyt sellaisissa uomissa, että tulevia viikkoja odottaa innolla. Pitäisi päästä taistelemaan kärjen mukana. Yksi onnistuminen tuo usein mukanaan muitakin hyviä sijoituksia, joten kaikki on vielä mahdollista.”
Ranking-sijoituksen kohentaminen loppukauden kilpailuissa helpottaa seuraavien askeleiden ottamista. Nousu Challenge Tourin rankingin sijoille 21–45 avaisi ovet suoraan marraskuun puolivälissä pelattavaan karsintafinaaliin. 90 parasta pääsee puolestaan suoraan karsinnan toiseen vaiheeseen. Muut joutuvat tavoittelemaan DP World Tourin korttia pidemmän kaavan kautta.
Golfliiton liittovalmentaja Petteri Nykky vietti sunnuntain kentällä kärkiryhmiä seuraten. Hän on ollut koko kilpailuviikon Vierumäellä suomalaispelaajia tarkkailemassa
”Haluan nähdä, mitä sellaista nämä kärjessä olevat pelaajat tekevät, mikä täällä nähdyiltä suomalaisilta jää tekemättä. Mistä erot tulevat. Tämä viikko on ollut hyvä ja tärkeä mittari 25 suomalaiselle. Ilman Suomen osakilpailua näitä arvokkaita näytön paikkoja ei olisi meillä eikä muualla.”
Nykky painottaa etenkin miesten kilpagolfin kärjen leveyttä ja sitä, että huipulle mielivän on turha haikailla oikotiestä. Menestymisen eteen on tehtävä tinkimätöntä työtä. Terävimpään kärkeen hänellä on ollut jo pitkään hyvä tuntuma muun muassa Matilda Castrenin ja Ursula Wikströmin henkilökohtaisena valmentajana.
”Pitää löytää oma tapa tehdä – ja tehdä yhä paremmin ja paremmin”, Nykky tiivisti.
Oliver Lindellillä kulkee, nousi jo viiden sakkiin Portugalin CT-kisassa
Rautapelinsä iskuun saanut Oliver Lindell teki Portugalissa vakuuttavaa nousua
Kim Koivu pitkästä aikaa kärjen tuntumassa Challenge Tourilla
Kakko käytti Helsingborgissa paikat hyväkseen ja pysyi poissa typeryyksistä
Ruuska nappasi Dormy Openissa uransa kovimman sijoituksen Challenge Tourilla
Alussa kompuroinut Ruuska ryhdistäytyi ja jatkaa sitkeästi Dormy Openin kärjessä
Lauri Ruuska porskuttaa tukevasti Tukholman Challenge Tour -kisan ykkösenä
Ruutia otteisiinsa saanut Ruuska jyräsi Dormy Openin kärkipaikalle
Lindell ja Kakko painelivat Tanskan CT-kilpailun jatkokierroksille − "Huippusuoritus taas kun piti venyttää"
Kisan komeasti eagleen päättänyt Lindell otti kauden toisen top 5 -sijoituksensa CT:llä
Oma kommentti Peruuta vastaus
Neljännesmiljoonan arvoinen onnenkantamoinen – Pelastiko hotellin seinä ruotsalaistähden Masters-paikan?
Kiira Riihijärven huippukierros jo lähes sinetöi LPGA Tourin pelioikeuden
Matilda Castren ei löytänyt parasta peliään päätöskierroksella
Itsevarmuus huipussaan – Mississippin kisan voittaja tuuletteli saavutustaan jo kesken ratkaisuputin
Päätösreiän birdie sinetöi Pulkkaselle top 10 -sijoituksen – Välimäki oli päivän parhaimmistoa Old Coursella
Golfmatkojen kysyntä on parhaillaan huimaa – “Koko Eurooppa haluaa matkustaa tällä hetkellä”
Ursula Wikströmin vahva syysvire jatkuu – studiossa puhutti myös nuorten golfharrastus ja elämä
Golfpiste Podcast · #182 – Ursula Wikströmin vahva vire jatkuu – studiossa puhutti myös nuorten golfaaminen ja elämä
- Live Scoring -
Golflehden julkaisuaikataulu Golflehti & Golfpiste mediakortti Mediahinnasto Tietoa verkon kävijöistä Golfpisteen yhteystiedot Lähetä palautetta
Digipalvelut (09) 156 6227 Avoinna ma–pe 8–16 Painettu lehti (09) 156 665 Avoinna ma–pe 8–17 (digi) digi@otavamedia.fi asiakaspalvelu@otavamedia.fi Tietosuojaseloste Käyttöehdot Evästeasetukset
Tilaa Golfpisteen maanantaisin ja perjantaisin lähetettävä uutiskirje, niin pysyt ajan tasalla golfalan ilmiöistä ja uutisista! Tilaa kirje syöttämällä sähköpostiosoitteesi alla olevaan kenttään.